b'\n_START_ARTICLE_\nNicaraguan kanava\n_START_PARAGRAPH_\nNicaraguan kanava on suunniteltu kanava Nicaraguassa. Se yhdist\xc3\xa4isi Tyynenmeren ja Atlantin toisiinsa ja kilpailisi siten Panaman kanavan kanssa. Kanavasta tulisi yhteens\xc3\xa4 276 kilometri\xc3\xa4 pitk\xc3\xa4 ja se kulkisi Keski-Amerikan suurimman makean veden altaan eli Nicaraguaj\xc3\xa4rven l\xc3\xa4pi, mik\xc3\xa4 on her\xc3\xa4tt\xc3\xa4nyt huolta._NEWLINE_Rakennust\xc3\xb6iden oli alun perin tarkoitus alkaa 22. joulukuuta 2014 ja valmistua vuonna 2020. Nicaraguan hallinto kertoi vuoden 2015 lopulla lykk\xc3\xa4\xc3\xa4v\xc3\xa4ns\xc3\xa4 rakennust\xc3\xb6iden alkua vuoden 2016 loppupuolelle. Projektin on arvioitu maksavan 50 miljardia dollaria. Urakan sai kiinalainen miljard\xc3\xb6\xc3\xb6ri Wang Jing._NEWLINE_Projektin aloitupuheissa Wang Jin kaavaili Nicaragualle vaurasta tulevaisuutta kanavan ansiosta, mutta vuonna 2015 h\xc3\xa4n menetti ison osan miljardiomaisuudestaan. Vuonna 2016 aloitettiin kaivuut\xc3\xb6it\xc3\xa4, mutta vuoteen 2018 menness\xc3\xa4 ne ja kanavalle johtavien teiden rakennusty\xc3\xb6maat ovat pys\xc3\xa4htyneet. Nicaragualaisten viranomaisten mukaan kyse on hidastuksista, ei projektin hylk\xc3\xa4\xc3\xa4misest\xc3\xa4.'